IMISLab/GreekWikipedia huggingface dataset:
Σικασσό

Το Σικασσό είναι η δεύτερη μεγαλύτερη πόλη του Μαλί μετά την πρωτεύουσα Μπαμακό. Ανήκει στην Περιφέρεια Σικασσό, στην Επαρχία Σικασσό και στο Διαμέριμσα Σικασσό. Έχει πληθυσμό 225.753 κατοίκων (2009).

 Η Σικασσό βρίσκεται νοτιοανατολικά του Μαλί και κεντρο-αναρολικά της Περιφέρειας Σικασσό. Βρίσκεται σε συνταγμένες 11°19′Β 5°40′Δ. Στην πόλη του Σικασσό ζουν 225.753 κάτοικοι (2009). Είναι η δεύτερη μεγαλύτερη πόλη του Μαλί μετά την πρωτεύουσα Μπαμακό. Κατάλογος πόλεων του Μαλί
Ντικ Μπαβέτα

Ο Ντικ Μπαβέτα (πλήρες όνομα Richard T. "Dick" Bavetta, γεν. Μπρούκλιν Ν. Υόρκης, 10 Δεκεμβρίου 1939, ψευδώνυμο "Cal Ripken Jr of referees") είναι Αμερικανός επαγγελματίας διαιτητής καλαθοσφαίρισης, με παρουσία στο NBA από το 1975.

 Ο Μπαβέτα πρωτοασχολήθηκε με τη διαιτησία σε ηλικία 27 ετών, ξεκινώντας από τις χαμηλότερες κατηγορίες των αμερικανικών πρωταθλημάτων (αρχικά το CBA και στην συνέχεια το ABA) και το καλοκαίρι του 1975, ύστερα από προσπάθειες 9 ετών, έγινε δεκτός να συμμετάσχει στην κορυφαία διοργάνωση του αμερικανικού μπάσκετ, το N.B.A. Διαιτήτευσε τον πρώτο του αγώνα στις 2 Δεκεμβρίου της ίδιας χρονιάς, οκτώ μέρες πριν συμπληρώσει τα 36 του χρόνια. Ήταν η αναμέτρηση των Νιού Γιορκ Νικς με τους Μπόστον Σέλτικς, που έλαβε χώρα στη Νέα Υόρκη. Μέχρι και την περίοδο 1981-82, ο Μπαβέτα βρίσκονταν μεταξύ "φθοράς και αφθαρσίας", κινδυνεύοντας να υποβιβαστεί σε χαμηλότερο επίπεδο, καθώς οι αξιολογήσεις του ήταν μετριότατες. Το καλοκαίρι του 1982 άλλαξε δραστικά τον τρόπο διατροφής του, τις καθημερινές του συνήθειες και με διαρκή άσκηση πέτυχε να εξελιχτεί σε έναν από τους κορυφαίους διαιτητές. Η λεπτή σιλουέτα του, που αρχικά αποτέλεσε μειονέκτημα, σταδιακά τον βοήθησε, σε συνδυασμό και με τη βελτίωση της φυσικής του κατάστασης, να επιτυγχάνει επιδόσεις πολύ υψηλότερες ακόμη και από νεώτερους συναδέλφους του. Από το 1983 έχει προβιβαστεί και διατηρηθεί σε θέση πρώτου διαιτητή, κάτι που του εξασφάλισε έκτοτε το προνόμιο να έχει τον τελικό λόγο σε περιπτώσεις διαφωνίας με τους βοηθούς του μέσα στον αγώνα. Οι ετήσιες απολαβές του για το 2012 βρίσκονται στο ύψος των 250.000 δολαρίων. Παρά τις φήμες που κατά καιρούς έχουν κυκλοφορήσει σχετικά με την ακεραιότητά του ως διαιτητού, αλλά και τις στενές σχέσεις του με τον κομισάριο του N.B.A. Ντέιβιντ Στερν, ο Μπαβέτα, γενικά, απολαμβάνει της αποδοχής, σαν ένας από τους πλέον αμερόληπτους και ακριβοδίκαιους παράγοντες του αθλήματος. Βαγγέλης Αρναούτογλου, "Μυστήρια σφυρίχτρα", Εφημερίδα "Το Βήμα", Κυριακή 26 Φεβρουαρίου 2012, σελ. Α44.
Μεσιέ 98

Ο Μεσιέ 98 (γνωστός και ως Μ98 και NGC 4192) είναι σπειροειδής γαλαξίας Σίφερτ σε πλάγια θέαση σε απόσταση 60 εκατομμυρίων ετών φωτός στον αστερισμό Κόμη Βερενίκης. Είναι μέλος του σμήνους της Παρθένου. Παρουσιάζει μετατόπιση προς το κυανό, δηλαδή πλησιάζει τον γαλαξία μας. Έχει ένα λαμπρό ενεργό πυρήνα και στους βραχίονες υπάρχουν πολλές περιοχές ΗΙΙ, δηλαδή νεφελώματα. Φαίνεται με κλίση 83 μοιρών.

 Ο Μεσιέ 98 ανακαλύφθηκε στις 15 Μαρτίου 1781 από τον Πιέρ Μεσαίν, μαζί με τους κοντινούς γαλαξίες Μεσιέ 99 και Μεσιέ 100 και ο Σαρλ Μεσιέ τον συμπεριέλαβε στον κατάλογό του. Ο Μεσιέ 98 αποτελεί ζευγάρι με τον NGC 4186, ο οποίος βρίσκεται σε απόσταση 11,5 λεπτών της μοίρας. Ο NGC 4192A βρίσκεται σε απόσταση 9,5 λεπτών της μοίρας. Spiral Galaxy M98 @ SEDS Messier pages Αρχειοθετήθηκε 2007-12-11 στο Wayback Machine. Messier Object 98
Τάσος Καραβοκυράκος

Ο Τάσος Καραβοκυράκος (γεν. Αιγάλεω, 1936) είναι παλαίμαχος Έλληνας ποδοσφαιριστής του Αιγάλεω Α.Ο., δις πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία -όπου αγωνίζονταν σαν αμυντικός ("στόπερ").

 Ο Καραβοκυράκος ξεκίνησε τον αθλητισμό από την εφηβική ομάδα ("τσικό") του Αιγάλεω Α.Ο. και το 1958 πραγματοποίησε το ντεμπούτο του στην α΄ομάδα, που μετείχε στο πρωτάθλημα της Α΄ Κατηγορίας Ε.Π.Σ. Αθηνών, αλλά μονιμοποιήθηκε το 1960 και την επόμενη χρονιά κατέκτησε το πρωτάθλημα της Β΄Εθνικής (1961). Την τριετία που ακολούθησε αγωνίσθηκε στο πρωτάθλημα της Α΄Εθνικής, αναδεικνυόμενος σε έναν από τους πλέον σκληροτράχηλους και αποτελεσματικούς κεντρικούς αμυντικούς του ελληνικού ποδοσφαίρου, έχοντας να αντιμετωπίσει τους καλύτερους επιθετικούς ποδοσφαιριστές των κορυφαίων συλλόγων. Το 1965 κατέκτησε τον δεύτερο τίτλο πρωταθλητή στη Β΄Εθνική και την επόμενη τριετία επέστρεψε στη μεγάλη κατηγορία, συμπληρώνοντας πάνω από 100 συμμετοχές στην Α΄Εθνική. 1957/58: Αιγάλεω Α.Ο. (Α΄ Κατηγορία ΕΠΣ Αθηνών)-1 συμμετοχή 1958/59: Στρατευμένος 1959/60 & 1960/61: Αιγάλεω Α.Ο.-Α΄ ΕΠΣ Αθηνών & Β΄ Εθνική-41 συμμετοχές (άνοδος στην Α΄ Εθνική) 1961/62: Αιγάλεω Α.Ο.-Α΄ Εθνική-27 συμμετοχές 1962/63: Αιγάλεω Α.Ο.-Α΄ Εθνική-17 συμμετοχές 1963/64: Αιγάλεω Α.Ο.-Α΄ Εθνική-24 συμμετοχές 1964/65: Αιγάλεω Α.Ο.-Β΄ Εθνική-18 συμμετοχές, 1 γκολ (άνοδος στην Α΄ Εθνική) 1965/66: Αιγάλεω Α.Ο.-Α΄ Εθνική-1 συμμετοχή 1966/67: Αιγάλεω Α.Ο.-Α΄ Εθνική-26 συμμετοχές 1967/68: Αιγάλεω Α.Ο.-Α΄ Εθνική-12 συμμετοχές Διεθνής αθλητική ιστοσελίδα Γεώργιος Παγιωτέλης, "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96) Νίκος Δημ. Νικολαΐδης "50 Χρόνια Αιγάλεω" (1998) Ηλεκτρονικό αρχείο "Αθλητικής Ηχούς" "40 Χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)
Κωπηλασία στους Θερινούς Ολυμπιακούς Αγώνες 2024

Τα αγωνίσματα της κωπηλασίας στους Θερινούς Ολυμπιακούς Αγώνες του 2024 στο Παρίσι έχουν προγραμματιστεί να διεξαχθούν από τις 27 Ιουλίου έως τις 3 Αυγούστου στο Εθνικό Ολυμπιακό Ναυτικό Στάδιο του Ιλ-ντε-Φράνς, στο Βαιρ-συρ-Μαρν. Αναμένεται να αγωνιστούν συνολικά 502 κωπηλάτες σε 14 διαφορετικά αγωνίσματα. Το πρόγραμμα παρέμεινε ίδιο με αυτό της προηγούμενης διοργάνωσης, και περιλαμβάνει ίσο αριθμό αγωνισμάτων (7) για άνδρες και γυναίκες.

 Το πρόγραμμα της κωπηλασίας περιλαμβάνει συνολικά 14 αγωνίσματα -7 ανά φύλο- σε όλες τις κατηγορίες σκαφών. Η σύσταση για την ισότητα των 2 φύλων σε όλα τα αγωνίσματα, προτάθηκε από την Παγκόσμια Ομοσπονδία Κωπηλασίας τον Φεβρουάριο του 2017 και υιοθετήθηκε και από την Διεθνή Ολυμπιακή Επιτροπή τον Ιούνιο του ίδιου έτους. Για αυτό τον λόγο, αφαιρέθηκε από το πρόγραμμα η Τετράκωπος Ελαφρών Βαρών Ανδρών και προστέθηκε η Τετράκωπος χωρίς Πηδαλιούχο Γυναικών, που είχε διεξαχθεί μόνο στους Ολυμπιακούς του 1992. Υπάρχουν 502 διαθέσιμες θέσεις για το Παρίσι 2024 (24 λιγότερες απ' ότι στο Τόκιο 2020). Η ΔΟΕ που προκρίνονται έχουν το δικαίωμα να συμμετέχουν με μία βάρκα σε κάθε αγώνισμα.Η περίοδος πρόκρισης ξεκίνησε με το Παγκόσμιο Πρωτάθλημα Κωπηλασίας 2023, στο Βελιγράδι της Σερβίας, όπου περίπου τα δύο τρίτα των διαθέσιμων θέσεων απονεμήθηκαν στις ΕΟΕ των οποίων τα πληρώματα είχαν την υψηλότερη επίδοση στα 14 αγωνίσματα. Αναλυτικά προκρίθηκαν: Οι πρώτοι 9 στο μονοθέσιο σκιφ Οι πρώτοι 7 στο διπλό σκιφ ελαφρών βαρών, την τετράκωπο και το τετραπλό σκιφ Οι πρώτοι 5 στην οκτάκωπο Οι πρώτοι 11 στην δίκωπο και στο διπλό σκιφΟι εναπομείνασες θέσεις θα δοθούν με βάση τις επιδόσεις στις ηπειρωτικές προκριματικές ρεγκάτες (σε Ασία, Αφρική, Αμερική, Ωκεάνια και Ευρώπη) και στην τελική ολυμπιακή προκριματική ρεγκάτα στην Λουκέρνη της Ελβετίας. Ως διοργανώτρια χώρα, η Γαλλία λαμβάνει αυτόματα μία θέση στο μονοθέσιο σκιφ ανδρών και γυναικών. * Διοργανώτρια χώρα ( Γαλλία )
Βαγγέλης Κτιστάκης

Ο Βαγγέλης Κτιστάκης (1907 - 16 Ιουνίου 1944) ήταν Κρητικός αγωνιστής από τα Χανιά. Υπήρξε ηγετικό στέλεχος του ΚΚΕ και αντιστασιακός. Εκτελέστηκε από τους Γερμανούς το 1944.

 Ο Βαγγέλης Κτιστάκης γεννήθηκε στα Χανιά το 1907, γόνος εύπορης οικογένειας. Έκανε νομικές σπουδές στην Αθήνα και στο Βερολίνο όπου το 1930 αναγορεύτηκε διδάκτορας του εκεί Πανεπιστημίου με τη διατριβή του "Η ευθύνη των εφοπλιστών". Κατά τη διάρκεια των σπουδών του ασπάστηκε την κομμουνιστική ιδεολογία και όταν επέστρεψε στην Κρήτη το 1932 εντάχθηκε στο ΚΚΕ. Ήταν από τα πλέον μορφωμένα στελέχη του ΚΚΕ και γνώριζε αρκετές ξένες γλώσσες. Διώχθηκε επανειλημμένα και δούλεψε στον μηχανισμό της Κεντρικής Επιτροπής του ΚΚΕ. Το κομματικό του ψευδώνυμο ήταν Ι. Αλεξίου.Ηγήθηκε της μοναδικής ένοπλης εξέγερσης εναντίον της δικτατορίας του Μεταξά το 1938 στην Κρήτη. Συνεργάτης του ως βασικός εμπνευστής της εξέγερσης και καθοδηγητής της ήταν ο Αριστομένης Μητσοτάκης και ο Εμμανουήλ Μάντακας. Η αρχική επιτυχία της εξέγερσης είχε ως αποτέλεσμα να εφησυχάσουν οι αγωνιστές και τελικά να αποκατασταθεί ο έλεγχος από το καθεστώς. Μετά την αποτυχία της εξέγερσης στην Κρήτη, ο Κτιστάκης διέφυγε στην Αθήνα και έζησε στην παρανομία. Το 1939-40 ήταν μέλος της λεγόμενης Παλιάς Κεντρικής Επιτροπής του ΚΚΕ (ΠΚΕ). Το 1941 διαγράφηκε από το ΚΚΕ ως "προβοκάτορας" και "πεμπτοφαλαγγίτης", λόγω της συμμετοχής του στην ΠΚΕ, δεδομένου ότι θεωρούνταν κατασκεύασμα της Ασφάλειας. Αποκαταστάθηκε το καλοκαίρι του 1943 και στάλθηκε στην Κρήτη ως γραμματέας της Επιτροπής Κρήτης του ΚΚΕ. Το 1944 ορίστηκε πρόεδρος της Διοικητικής Επιτροπής Κρήτης της ΠΕΕΑ. Συνελήφθη από μεικτό απόσπασμα χωροφυλάκων και Γερμανών στα Χανιά, και εκτελέστηκε με τσεκούρι στις 16 Ιουνίου 1944.. Ο χωροφύλακας που τον αναγνώρισε και τον συνέλαβε τον κυνηγούσε προπολεμικά ενώ εκτελέστηκε αργότερα από μέλη του ΕΑΜ. Ο Κτιστάσκης βασανίστηκε, και αρνήθηκε να κάνει έστω και απλή αποκήρυξη της ιδεολογίας του όπως του ζητήθηκε, για να ζήσει. Ο Κτιστάκης είχε παντρευτεί το 1933 την Ευαγγελία Παλίδου και απέκτησαν έναν γιο, το Γιάννη. Ο Γιάννης Κτιστάκης σπούδαζε μηχανικός στην Αγγλία και πνίγηκε στις 10 Μαΐου 1956, σε ηλικία 20 ετών, κατά τη διάρκεια υποβρυχίου ψαρέματος στα Χανιά. Η αδερφή του Μαρία Κτιστάκη ήταν παντρεμένη με τον στρατηγό Εμμανουήλ Μάντακα. Επίσης, είχε παντρευτεί με δεύτερο γάμο στις αρχές του 1940 το μέλος και στέλεχος του ΚΚΕ Σταματία Βιτσαρά - Κτιστάκη. Σωτήρης Γκουντουβάς, "Το ΚΚΕ κατά την περίοδο 1939-41. Η Παλιά Κεντρική Επιτροπή και η Προσωρινή Διοίκηση" Διπλωματική Εργασία, Πάντειο, Αθήνα 2019. Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012 Το ΚΚΕ στο ιταλοελληνικό πόλεμο του 1940-41, εκδόσεις Σύγχρονη Εποχή, Αθήνα 2015 Βασίλης Νεφελούδης "Ακτίνα Θ'", Εκδόσεις της Εστίας, Αθήνα 2007 Περικλής Ροδάκης "Νίκος Ζαχαριάδης", Εκδόσεις Επικαιρότητα, Αθήνα 2007 Γρηγόρης Φαράκος "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004
Drawing Restraint 9 (άλμπουμ)

Το The Music from Matthew Barney's Drawing Restraint 9 (γνωστό και ως Drawing Restraint 9) είναι το δεύτερο σάουντρακ άλμπουμ της Ισλανδής Μπιορκ, σε συνεργασία με τον τότε σύντροφό της Matthew Barney για την ομότιτλη ταινία του. Κυκλοφόρησε στις 25 Ιουλίου 2005 στο Ηνωμένο Βασίλειο, ενώ ένα μήνα μετά, στις 23 Αυγούστου έγινε διαθέσιμο και στις Ηνωμένες Πολιτείες. Για αυτό το άλμπουμ, η Μπιορκ ταξίδεψε στην Ιαπωνία, προκειμένου να μελετήσει την αρχαία ιαπωνική μουσική. Αρκετά τραγούδια δημιουργήθηκαν με τον ήχο του shō, ενός ιαπωνικού οργάνου. Τα φωνητικά της εμφανίζονται μόνο στα κομμάτια "Bath", "Storm", και "Cetacea". Επίσης, το "Hunter Vessel" χρησιμοποιήθηκε ξανά στο άλμπουμ της Volta, στα κομμάτια "Vertebræ by Vertebræ" και "Declare Independence". Το άλμπουμ επανακυκλοφόρησε σε DualDisc το 2006, με 5.1 DTS surround ήχο στη DVD πλευρά του, κι ένα επιπλέον τραγούδι, το "Petrolatum". Αυτή η εκδοχή του συμπεριλήφθηκε στο box set της Μπιορκ με τίτλο Surrounded .

 Όλα τα τραγούδια γράφτηκαν από τη Μπιορκ, εκτός από τα σημειωμένα. *Στην DualDisc εκδοχή τα τραγούδια είναι 12. Υπάρχει το επιπλέον "Petrolatum" στο Νο.2 και έπειτα η λίστα συνεχίζεται όπως η παραπάνω. Η ακόλουθη λίστα είναι το πλήρες σάουντρακ της ταινίας, με τη σειρά που τα τραγούδια ακούγονται σε αυτή. Τα 6 επιπλέον κομμάτια δεν συμπεριλήφθηκαν στο άλμπουμ, γιατί είναι είτε απλώς ορχηστρικά, είτε διαφοροποιήσεις των κανονικών τραγουδιών. "Gratitude" (Barney, Björk) – 4:59 "Petrolatum" – 6:10 "Haf" "Pearl" – 3:43 "Nisshin Maru" (Valgeir Sigurðsson) – 2:41 "Host" (Mark Bell) – 5:50 "Bath" (Björk, Akira Rabelais) – 5:07 "Aposiopesis" (Akira Rabelais) – 5:16 "Hunter Vessel" – 6:36 "Shimenawa" – 2:48 "Vessel Shimenawa" – 1:54 "Repose" (Valgeir Sigurðsson);- 8:49 "Storm" (Björk, Leila) – 5:32 "Holographic Entrypoint" (Barney) – 9:57 "Ambergris March" – 3:57 "Field Inversion";- 1:00 "Cetacea" (Barney, Björk) – 3:12 "Antarctic Return" – 4:18
Αστρογαλέος

Να μην συγχέεται με το οστό ΑστράγαλοςΟ αστρογαλέος (Μούστελος ο αστερίας) είναι είδος καρχαρία τις οικογένειας των Τριακιδών, που απαντάται στις ελληνικές θάλασσες. Αλιεύεται για τη γευστική του σάρκα.

 Είναι καρχαρίας μεσαίου μεγέθους (50-100 εκ., αν και μερικές φορές μπορεί να φτάσει μέχρι και τα 140 εκ.). Η ράχη του είναι γκρίζου ή καφέ χρώματος και καλύπτεται από λευκά στίγματα, στα οποία οφείλει το όνομά του. Η κοιλιά του είναι λευκή. Ο αστρογαλέος ζει σε στον ανατολικό Ατλαντικό Ωκεανό, από τη Μεγάλη Βρετανία μέχρι τις Κανάριες Nήσους. Απαντάται επίσης σε σχεδόν ολόκληρη τη Μεσόγειο. ,Ζει κυρίως στον πυθμένα τις υφαλοκρηπίδας. Τρέφεται κυρίως με καρκινοειδή, όπως καβούρια και αστακούς. Είναι ζωοτόκο ψάρι.
FC Λειβάδια

To Αθλητικό Σωματείο FC Λειβάδια 2022 είναι μια κυπριακή ποδοσφαιρική ομάδα με έδρα τα Λιβάδια της επαρχίας Λάρνακας. Ιδρύθηκε το 2022. Τα χρώματα της ομάδας είναι το κίτρινο και το μπλε.Ως έδρα χρησιμοποιεί το Δημοτικό Στάδιο Αγίας Παρασκευής Λιβαδιών.

 To Αθλητικό Σωματείο FC Λειβάδια 2022 ιδρύθηκε το 2022 από την ενοποίηση του Λειβαδιακού Λειβαδιών και του ΘΟΪ/ΑΕΚ Λειβαδιών. Την περίοδο 2022-2023 συμμετείχε στο κοινό πρωτάθλημα των ομοσπονδιών ΕΠΕΛ - ΟΠΝ ΣΕΚ - ΠΟΕΠΑ κατακτώντας τον τίτλο της κυπελλούχου ομάδας. Το 2023 εξασφάλισε μέσα από το Πρωτάθλημα Ένταξης ΣΤΟΚ 2023 την άνοδο του στην Επίλεκτη κατηγορία ΣΤΟΚ 2023-24. Κύπελλο ΕΠΕΛ-ΟΠΝ ΣΕΚ-ΠΟΕΠΑ: (1) 2022 Ποδόσφαιρο στην Κύπρο
Τζέικομπ Τρέμπλεϊ

Ο Τζέικομπ Τρέμπλεϊ (Jacob Tremblay, 5 Οκτωβρίου 2006) είναι Καναδός ηθοποιός. Έκανε το ντεμπούτο του σε ηλικία πέντε χρονών με την ταινία Τα Στρουμφάκια 2 (2013). Είναι πιο γνωστός για τον ρόλο του Τζακ Νιούσομ στην ταινία Το Δωμάτιο (2015), με τον οποίο κέρδισε τα βραβεία: "Βραβείο Critics' Choice Καλύτερου νεαρού ερμηνευτή", "Καναδικό Βραβείο Οθόνης Καλύτερου Α' ανδρικού ρόλου" και ήταν υποψήφιος για τα βραβείο "Βραβείο Σωματείου Ηθοποιών Καλύτερου Β' ανδρικού ρόλου".

 Ο Τζέικομπ γεννήθηκε στο Βανκούβερ της βρετανικής κολομβίας, στις 5 Οκτωβρίου του 2006, αλλά μεγάλωσε στην πόλη Λάνγκλεϊ και φοίτησε στο δημοτικό "Γκόρντον Γκρίνγουντ". Ο πατέρας του, Τζέισον Τρέμπλεϊ, είναι ντετέκτιβ και η μητέρα του, Χριστίνα Κάντια Τρέμπλεϊ, είναι νοικοκυρά. Η μεγαλύτερη αδερφή του Τζέικομπ, Έμα, και η μικρότερη αδελφή του, Έρικα, είναι επίσης ηθοποιοί. Το 2013 έκανε το κινηματογραφικό του ντεμπούτο με την ταινία "Τα Στρουμφάκια 2", το 2015 πρωταγωνίστησε στην πολυβραβευμένη ταινία του Λένι Άμπραμσον, "Το Δωμάτιο", με συμπρωταγωνίστρια την Μπρι Λάρσον, για αυτή του την ερμηνεία κέρδισε 17 βραβεία και ήταν υποψήφιος για άλλα 22 (μέχρι 12 Απριλίου του 2016), με ένα από αυτά να είναι το "Βραβείο Σωματείου Ηθοποιών Καλύτερου Β' ανδρικού ρόλου", γινόμενος ο δεύτερος νεαρότερος ηθοποιός που ήταν υποψήφιος γι'αυτό το βραβείο. Ακόμα ο Τζέικομπ πρωταγωνιστεί στην ταινία "Shut In" (2016), με την Ναόμι Γουότς και τον Όλιβερ Πλατ, πρωταγωνιστεί στην ταινία "Before I Wake" (Somnia, 2016), με την Κέιτ Μπόσγουορθ και τον Τόμας Τζέιν, στην ταινία "Burn Your Maps" (2016), με την Βέρα Φαρμίγκα και τον Μάρτον Τσόκας, στην ταινία "The Book Of Henri" (2016), και στην ταινία "Wonder" ("Θαύμα") με την Τζούλια Ρόμπερτς και τον Όουεν Γουίλσον. Τζέικομπ Τρέμπλεϊ στην IMDb
Μπραχμανμπάρια

Η Μπραχμανμπάρια (βεγγαλικά: ব্রাহ্মণবাড়ীয়া) είναι ιστορική πόλη του Μπανγκλαντές. Είναι η πρωτεύουσα της υποεπαρχίας Μπραχμανμπάρια Σαντάρ και της επαρχίας Μπραχμανμπάρια και η δεύτερη μεγαλύτερη πόλη μετά τη Κομίλα στο ανατολικό Μπαγκλαντές. Η Μπραχμανμπάρια είναι ένας από τους παλαιότερους δήμους στο Μπαγκλαντές, και ιδρύθηκε το 1769. Η Μπραχμανμπάρια ανακηρύχθηκε έδρα επαρχίας το 1984. Η δημοτική περιοχή έχει πληθυσμό 168.636 κατοίκων σύμφωνα με την Απογραφή του 2011. Η Μπραχμανμπάρια είναι γνωστή για το πεδίο φυσικού αερίου Τίτας, το πουτούλ νατς και γλυκά φαγητά όπως το τσαναμούχι. Ήταν ένα μέρος της μεγαλύτερης επαρχίας Κομίλα μέχρι το 1984.

 Η Μπραχμανμπάρια έλαβε καθεστώς της πόλης το 1984. Τα όρια της πόλης περιέχουν το δήμο Σαντάρ, 12 τμήματα, 78 μαχάλλα, και 36 χωριά. Ορισμένες από τις πλούσιες και πολυσύχναστες γειτονιές της Μπραχμανμπάρια είναι οι παρακάτω: Μέση της πόλης Μέντα Πάικ Παρά Κόλετζ Παρά Καζί Παρά Μόντια Παρά Ούλτσα Παρά Κάντι Παρά Σαράκ Μπαζάρ Σιμράιλ Κάντι Κέντρο της πόλης Μπιτζεσουόρ Η επίσημη γλώσσα της Μπραχμανμπάρια είναι τα βεγγαλικά. Έχει ένα από τα μεγαλύτερα Μπάσα Σαχίτγια Κέντρα της χώρας. Τα αγγλικά είναι ευρέως διαδεδομένα στην πόλη. Υπάρχουν πολλά αγγλικά σχολεία εδώ. Πάνω από το 95% του πληθυσμού της πόλης είναι Μπενγκάλι. Η Μπραχμανμπάρια είναι ασφαλής τόπος διαμονής για τις μειονότητες. Η Μπραχμανμπάρια βρίσκεται στο κεντροανατολικό Μπαγκλαντές. Οι κοντινές πόλεις είναι η Ντάκα, η Κομίλα, το Ναραγιανγκάντζ και η Αγκαρτάλα. Αυτή η πόλη είναι στην όχθη του ποταμού Τίτας. Επίσης, υπάρχει ο ποταμός Μέγκνα στα δυτικά της Μπραχμανμπάρια. Το κλίμα της Μπραχμανμπάρια είναι πολύ παρόμοιο με άλλες πόλεις του Μπαγκλαντές. Το καλοκαίρι είναι πολύ ζεστό. Ο Αύγουστος είναι ο ζεστότερος μήνας και ο Ιανουάριος είναι ο ψυχρότερος. Οι πλημμύρες είναι μια σημαντική ανησυχία για τους ανθρώπους στη Μπραχμανμπάρια, καθώς η πόλη έχει πληγεί από πλημμύρες για τέσσερις φορές μέσα σε μια δεκαετία. Οι ανεμοστρόβιλοι και οι μουσώνες Κααλμποϊσάχι τζορ χτυπούν σχεδόν κάθε χρόνο. Η Μπραχμανμπάρια έχει τροπικό υγρό και ξηρό κλίμα. Οικονομία της Μπραχμανμπάρια Κατάλογος κολλεγίων και πανεπιστημίων στην Μπραχμανμπάρια Τουρισμός στην Μπραχμανμπάρια Πολυμέσα σχετικά με το θέμα Brahmanbaria στο Wikimedia Commons
Φάτσε λένο λα ρόνα

Το Φάτσε λένο λα ρόνα (Ας είναι ευλογημένη αυτή η ευγενής γη) είναι ο εθνικός ύμνος της Μποτσουάνα. Οι στίχοι και η μουσική είναι του Γκαλεμάνγκ Τουμεντίσκο Μοτσέτε. Η επιλογή του σαν ύμνος της χώρας έγινε το 1966, μετά την ανεξαρτησία της χώρας.

 Fatshe leno la rona, Ke mpho ya Modimo,Ke boswa jwa borraetsho;A le nne ka kagiso. Ρεφραίν:Tsogang, tsogang! banna, tsogang!Emang, basadi, emang, tlhagafalang!Re kopaneleng go direlaLefatshe la rona. Ina lentle la tumoLa chaba ya Botswana,Ka kutlwano le kagisano,E bopagantswe mmogo. Ρεφραίν Ας είναι ευλογημένη αυτή η ευγενής γη,Δώρο σε μας από το δυνατό χέρι του Θεού,Κληρονομιά των πατέρων μας σε εμάς.Ας είναι πάντα ειρηνική. Ρεφραίν: Ξυπνήστε, ξυπνήστε άντρες, ξυπνήστεΚαι γυναίκες σταθείτε εκεί δίπλα κοντά τους,Μαζί θα δουλέψουμε και θα υπηρετήσουμεΑυτή τη γη, αυτή τη χαρούμενη γη! Λέξη ομορφιάς και φήμης,Το όνομα Μποτσουάνα ήρθε σε μας.Με ενότητα και αρμονία,Θα μείνουμε πάντα σε ειρήνη, σαν ένα. Ρεφραίν Αρχείο MIDI
Αλγκόλ

Ο Αλγκόλ (Algol) είναι λαμπρός αστέρας στον αστερισμό του Περσέα, και συγκεκριμένα ο βήτα (β) Περσέως (Beta Persei, β Per). Είναι ένα από τα καλύτερα γνωστά εκλειπτικά διπλά άστρα, το πρώτο τέτοιο άστρο που ανακαλύφθηκε, και επίσης ένα από τα πρώτα μεταβλητά άστρα που βρέθηκαν, γενικά. Το φαινόμενο μέγεθος του Αλγκόλ αλλάζει συχνά μεταξύ 2,3 και 3,5 σε μια περίοδο 2 ημερών, 20 ωρών και 49 λεπτών.

 Ως ένα εκλειπτικό διπλό άστρο, είναι στην πραγματικότητα 2 άστρα σε κοντινή τροχιά το ένα γύρω από το άλλο. Επειδή το επίπεδο τροχιάς συμπτωματικά ταιριάζει με τη γήινη γραμμή παρατήρησης, το αμυδρότερο άστρο (Algol B) περνάει μπροστά από το λαμπρότερο άστρο (Algol A) μια φορά ανά τροχιά, και το ποσό του φωτός που φθάνει στη Γη μειώνεται προσωρινά. Ακριβέστερα, όμως, ο Αλγκόλ τυχαίνει να είναι ένα τριπλό αστρικό σύστημα: το εκλειπτικό διπλό ζεύγος χωρίζεται από απόσταση μόνο 0.062 AU, ενώ το τρίτο άστρο (Algol C) βρίσκεται σε μέση απόσταση 2,69 AU από το ζεύγος και η κοινή περίοδος περιστροφής είναι 681 ημέρες (1,86 χρόνια). Η συνολική μάζα του συστήματος είναι περίπου 5,8 ηλιακές μάζες, και η αναλογία μάζας των A, B και C είναι περίπου 4.5 : 1 : 2. Η μεταβλητότητα του Αλγκόλ καταγράφηκε για πρώτη φορά το 1670 από τον Τζεμινιάνο Μοντανάρι, αλλά είναι πιθανό αυτή η ιδιότητα να είχε γίνε αντιληπτή πολύ πριν· το όνομα Αλγκόλ (Algol) σημαίνει "δαιμονικό άστρο", (από το Αραβικό الغول al-ghūl, "ο δαίμονας (γκάουλ)" ) που δόθηκε πιθανώς λόγω της περίεργης συμπεριφοράς του. Στον αστερισμό του Περσέα, αναπαριστά το μάτι της Γοργόνας Μέδουσας. Μελέτες του Αλγκόλ οδήγησαν στο Παράδοξο του Αλγκόλ στην θεωρία της εξέλιξης των άστρων: αν και τα μέρη ενός διπλού άστρου σχηματίζονται την ίδια εποχή, και τα άστρα με περισσότερη μάζα εξελίσσονται πολύ πιο γρήγορα από τα πιο μικρά, παρατηρήθηκε ότι ο συνιστών πιο μαζικός Algol A βρίσκεται ακόμα στην Κύρια Ακολουθία, ενώ ο λιγότερο μαζικός Alfol B είναι ένας υπογίγαντας σε ένα προχωρημένο στάδιο εξέλιξης. Το παράδοξο μπορεί να λυθεί με μεταφορά μάζας: όταν το πιο μαζικό άστρο έγινε υπογίγαντας, γέμισε τον δίσκο επικάθισής του (λοβός Roche), και το μεγαλύτερο μέρος της μάζας μεταφέρθηκε στο άλλο άστρο, που βρίσκεται ακόμα στην Κύρια Ακολουθία. Σε ορισμένα διπλά άστρα όμοια με τον Αλγκόλ, πραγματικά μια ροή αερίου είναι ορατή. Ο Αλγκόλ απέχει 92,8 έτη φωτός από τη Γη· ωστόσο, περίπου 7,3 εκατομμύρια χρόνια πριν πέρασε σε απόσταση 9,8 ετών φωτός και το φαινόμενο μέγεθος του ήταν προσεγγιστικά -2,5, σημαντικά λαμπρότερος από ο Σείριος είναι σήμερα. Επειδή η συνολική μάζα του συστήματος είναι 5,8 ηλιακές μάζες, και παρόλο την σχετικά μεγάλη απόσταση στην κοντινότερη προσέγγιση, αυτό μπορεί να ήταν αρκετό για να αναταράξει ελαφρώς το νέφος Όορτ του ηλιακού συστήματος και να αυξήσει τον αριθμό των κομητών που μπαίνουν στο εσωτερικό ηλιακό σύστημα. Ωστόσο, η πραγματική αύξηση στο ρυθμό δημιουργίας κρατήρων πιστεύεται ότι ήταν εξαιρετικά μικρή. Κατάλογος αστέρων του Περσέως Γοργόνιο Άρθρο του SolStation Εγγραφή του ARICNS Δεδομένα από το MainStars Ο Αλγκόλ από τον Jim Kaler Συζήτηση για την ιστορία του Αλγκόλ (αστρολογικό)
Κάρυ (σκόνη)

Το Κάρυ (σκόνη) (Curry powder) είναι ένα μείγμα μπαχαρικών με πολύ διαφορετική σύνθεση, βασιζόμενο στην κουζίνα της Νότιας Ασίας. Η σκόνη κάρυ και η σύγχρονη Αγγλική χρήση της λέξης "κάρυ", είναι δυτική εφεύρεση και δεν αντανακλά τυχόν ειδικό τρόφιμο της Νότιας Ασίας, αν και ένα παρόμοιο μείγμα μπαχαρικών που χρησιμοποιείται στη βόρεια Νότια Ασία, ονομάζεται γκαράμ μασάλα. Η λέξη "κάρυ" προέρχεται από την λέξη kari των Ταμίλ που σημαίνει "σάλτσα, νοστιμιάς για το ρύζι". Ωστόσο, η χρήση των ομοίων-με-κάρυ μειγμάτων, ήταν διαδεδομένα στη Νότια Ασία, πολύ πριν από την άφιξη των Ευρωπαίων στην Ινδία. Στην πραγματικότητα, σχεδόν 4.000 χρόνια πριν μείγματα μπαχαρικών με βασικά συστατικά την πιπερόριζα, το σκόρδο, την κιτρινόριζα, χρησιμοποιούνταν στο πολιτισμό της κοιλάδας του Ινδού. Το πιπέρι τσίλι, ένα ευρέως διαδεδομένο συστατικό του κάρυ σήμερα, έφτασε κατά τον 16ο αιώνα, στη Νότια Ασία από την Αμερική, δια μέσου της Κολομβιανής Ανταλλαγής.

 Οι περισσότερες συνταγές σκόνης κάρυ περιλαμβάνουν κόλιανδρο, κιτρινόριζα, κύμινο, τριγωνέλλα και πιπεριές τσίλι στα μείγματά των. Ανάλογα με τη συνταγή, πρόσθετα συστατικά όπως πιπερόριζα, σκόρδο, ασαφετίδα, σπόρο από μάραθο, άγριο κύμινο, κανέλα, γαρίφαλο, σπόρο μουστάρδας, πράσινο κάρδαμο, μαύρο κάρδαμο, μοσχοκάρυδο, μακροπίπερο και μαύρο πιπέρι μπορεί επίσης να περιλαμβάνονται. Η σκόνη κάρυ ποιότητας θα περιέχει φύλλα κάρυ. Ωστόσο, οι πορτογαλικές εισαγωγές της πιπεριάς τσίλι από τη Βραζιλία και την ανάμειξη των με άλλα Ασιατικά μπαχαρικά, επέτρεψε την ανάπτυξη του "κάρι". Οι περισσότερες σκόνες κάρυ δεν αναγράφουν στις ετικέτες τους όλα τα μπαχαρικά ξεχωριστά. Η Badia αναγράφει στον κατάλογο των συστατικών μιας Τζαμαϊκανού στυλ Polvo de Curry σκόνης: Μπαχαρικά συμπεριλαμβανομένων κιτρινόριζας, αλάτι, αφυδατωμένο κρεμμύδι. Η Sadaf είναι πιο διαλλακτική με τα συστατικά της. Αυτή η εταιρεία, παρουσιάζει στον κατάλογο των συστατικών, μια σκόνη καυτού κάρυ, όπως: τσίλι, μαύρο πιπέρι, φύλλα κάρυ, τριγωνίσκο, πιπερόριζα, πιπέρι καγιέν και άλλα μπαχαρικά. Τα συστατικά που αναφέρονται ως "άλλα μπαχαρικά" είναι πολύ πιθανό να είναι αυτά που δίνουν και την ιδιαίτερη γεύση, στην σκόνη κάρυ. Οι θεραπευτικές ιδιότητες της κιτρινόριζας, κύριου συστατικού στο κάρυ, ήσαν γνωστές στο Ινδουστάν από τους αρχαίους χρόνους. Πίστευαν ότι η κιτρινόριζα «καθαρίζει το σώμα». Το Πανεπιστήμιο της Καλιφόρνια, Λος Άντζελες (UCLA), προσδιόρισε την πιο ενεργή συστατική ουσία της κιτρινόριζας (κοινού κουρκουμά), την οποία ονόμασε κουρκουμινοειδή-3 (bisdemethoxycurcumin) και έδειξε ότι διεγείρει το ανοσοποιητικό σύστημα και βοηθά να σπάσει τον αποκλεισμό των βλαβερών πρωτεϊνών του εγκεφάλου, που είναι η αιτία της νόσου Αλτσχάιμερ (γεροντικής άνοιας).Μια έμμεση επιβεβαίωση της θεωρίας, είναι η χαμηλή συχνότητα εμφάνισης της νόσου Αλτσχάιμερ στην Ινδία: ήταν πάντα πολύ χαμηλότερη από ό,τι στις δυτικές χώρες - επηρεάζοντας μόνο το 5% του πληθυσμού ηλικίας άνω των 60 ετών. Σύμφωνα με το USDA, 1 κουταλιά της σούπας κάρυ (σε σκόνη), περιέχει τις ακόλουθες διατροφικές πληροφορίες: Θερμίδες: 20 kcal Λίπος: 0,87 g Υδατάνθρακες: 3,66 g Ίνες: 2,1 g Πρωτεΐνη: 0,8 g (Αγγλικά) Foodnetwork's Curry Powder recipe
Ρόρι ΜακΝτόναλντ

O Ρόρι Τζόσεφ ΜακΝτόναλντ (γεννηθείς 22 Ιουλίου, 1989) είναι Καναδός αθλητής μεικτών πολεμικών τεχνών που πρόσφατα υπέγραψε συμβόλαιο με την εταιρεία Bellator MMA. Είναι πρώην Πρωταθλητής Ελαφρών Βαρών του King of the Cage. Επίσης είναι πρώην κορυφαίος διεκδικητής του UFC που αγωνίστηκε στην κατηγορία ημιμεσαίων βαρών της εταιρείας, αποκτώντας ένα συνολικό ρεκόρ 9-4.

 O ΜακΝτόναλντ είναι Ιρλανδικής, Σκωτσέζικης και Νορβηγικής καταγωγής. Ξεκίνησε να προπονείται με τον David Lea στην ηλικία των 14 ετών με την ομάδα Toshido Fighting Arts Academy από την Κελόουνα της Βρετανικής Κολομβίας. Μετακόμισε στο Μόντρεαλ και έγινε μέλος του Tristar Gym, που ιδρύθηκε από τον πρώην πρωταθλητή ημιμεσαίων βαρών του UFC, Ζορζ Σεν-Πιέρ, έπειτα από την ήττα του από τον Κάρλος Κόντιτ. Ο ΜακΝτόναλντ πραγματοποίησε το ντεμπούτο του στην ηλικία των δεκαέξι, με νίκη εναντίον του Τέρι Τιάρα, σε ένα γεγονός του Extreme Fighting Challenge. Στη συνέχεια βελτίωσε το ρεκόρ του σε 2-0, επικρατώντας του Κεν Τραν στο ντεμπούτο του στο King of the Cage. Νίκησε μια μάχη στο γεγονός Rumble in the Cage και έπειτα υπέγραψε αποκλειστικό συμβόλαιο με το King of the Cage. Κέρδισε δύο αγώνες μετά το ντεμπούτο του και επιβραβεύτηκε με αγώνα για το καναδικό πρωτάθλημα ελαφρών βαρών του KOTC, κόντρα στον Κέιτζαν Τζόνσον, τον οποίο και κέρδισε. Ο ΜακΝτόναλντ αγωνίστηκε και για το πρωτάθλημα ελαφρών βαρών του KOTC, εναντίον του Κλέι Φρεντς, τον οποίο κατάφερε να βγάλει νοκ-άουτ στον δεύτερο γύρο. Μετά τον αγώνα ο ΜακΝτόναλντ ανέβηκε κατηγορία κιλών με την μετάβασή του στην κατηγορία ημιμεσαίων κιλών και νίκησε επιτυχώς τον Έλμερ Γουότερχεν μέσω υποταγής (armbar). Στο Ultimate Fighting Championship Αγώνας της βραδιάς (τρεις φορές) Απόδοση της βραδιάς (μία φορά)Στο King of the Cage Πρωτάθλημα ελαφρών βαρών του KOTC (μία φορά) Καναδικό πρωτάθλημα ελαφρών βαρών του KOTC (μία φορά) Περιοδικό Top MMA News Καναδός μαχητής της χρονιάς (2012) Ιστοσελίδα MMAJunkie.com Καλύτερος αγώνας του μήνα Φεβρουαρίου 2014 εναντίον του Ντέμιαν Μάϊα Καλύτερος αγώνας του μήνα Ιουλίου 2015 εναντίον του Ρόμπι Λόλερ Ιστοσελίδα Bleacher Report Αγώνας της χρονιάς 2015 εναντίον του Ρόμπι Λόλερ στο UFC 189 Ιστοσελίδα Wrestling Observer Newsletter Καλύτερος αγώνας μεικτών πολεμικών τεχνών (του 2015) εναντίον του Ρόμπι Λόλερ στο UFC 189 Πολυμέσα σχετικά με το θέμα Rory MacDonald στο Wikimedia Commons
Ο χορός της Σαλώμης

Ο χορός της Σαλώμης είναι κλασική ταινία της Columbia Pictures παραγωγής 1953 σκηνοθεσίας Γουίλιαμ Ντίτερλε, στην οποία πρωταγωνιστούν η Ρίτα Χέιγουορθ και ο Στιούαρτ Γκρέιντζερ. Η ταινία περιγράφει την ζωή της Εβραίας πριγκίπισσας Σαλώμης από την εξορία της από την Ρώμη μέχρι και τον χορό των επτά πέπλων.

 Η πριγκίπισσα Σαλώμη, θετή κόρη του βασιλιά Ηρώδη, επιστρέφει στη Γαλιλαία μετά από εντολή του Τιβέριου Καίσαρα. Η Σαλώμη συνοδεύεται από τον Κλαύδιο, διοικητή της Λεγεώνας των Ρωμαίων στη Γαλιλαία και κρυφό μαθητή του Ιωάννη του Βαπτιστή. Ο Κλαύδιος αποτυγχάνει να πετύχει την προστασία του Ιωάννη από τον Ρωμαίο Κυβερνήτη Πόντιο Πιλάτο. Όμως, η Σαλώμη, που πιστεύει στο κήρυγμα του Ιωάννη, είναι αποφασισμένη να τον βοηθήσει. Έτσι, προτείνει στον Ηρώδη να του χορέψει το χορό με τα Επτά Πέπλα με αντάλλαγμα τη ζωή του Ιωάννη. Δυστυχώς, η Ηρωδιάς, η μητέρα της Σαλώμης, καταφέρνει να πείσει τον Ηρώδη να εκτελέσει τον Ιωάννη, πριν η κόρη της τελειώσει το χορό. Rita Hayworth ως Σαλώμη Stewart Granger ως Διοικητής Κλαύδιος Charles Laughton ως Ηρώδης Αντίπατρος Judith Anderson ως Ηρωδιάς Cedric Hardwicke ως Τιβέριος Καίσαρας Alan Badel ως Ιωάννης Βαπτιστής Basil Sydney ως Πόντιος Πιλάτος Maurice Schwartz ως Έζρα Arnold Moss ως Μίχα Ο φημισμένος τότε σκηνοθέτης Σέσιλ Ντε Μιλ στην αρχή προσπάθησε να υπογράψει με την Ρίτα Χέιγουορθ για τον ρόλο της Σαλώμης. Όμως, ο επικεφαλής της Κολούμπια, Χάρι Κον, είχε την ιδέα ότι αυτός θα κάνει ένα βιβλικό έπος με την Ρίτα. Δεκατρία χρόνια αργότερα ο Τζέσι Λάσκυ Τζερ τον επισκέφθηκε στο γραφείο του. Ο Κον είπε στον Λάσκυ ότι είχε χρονικό περιθώριο από την Παρασκευή μέχρι και τη Δευτέρα να γράψει ένα σενάριο που η Χέιγουορθ θα συμφωνούσε να πρωταγωνιστεί. Η πέμπτη σελίδα της ιστορίας του Λάσκυ εντυπωσίασε την Ρίτα και αποφάσισε να συμμετέχει. Τα γυρίσματα της ταινίας άρχισαν με σκηνοθέτη τον Γουίλιαμ Ντίτερλε. Ο Ντίτερλε συμβουλεύτηκε αστρολόγους για το πώς θα στήσει τα πλάνα και πως να σχεδιάσει τις σκηνές. Σχεδιαστής κουστουμιών διορίστηκε ο Τζιν Λούις.
Λίνγκμπι Μπόλντκλουμπ

Η Λίνγκμπι (δανικά: Lyngby, προφέρεται: [ˈlyːŋby]) είναι αθλητικός σύλλογος από το Κόνγκενς Λίνγκμπι της Δανίας. Ο σύλλογος δραστηριοποιείται στο άθλημα του ποδοσφαίρου. Έδρα της ομάδας είναι το Λίνγκμπι Στάντιον, χωρητικότητας 8.000 θεατών.

 Η ομάδα συστάθηκε αρχικά στις 8 Απριλίου 1906, αλλά διαλύθηκε το 1915 λόγω προβλημάτων που δεν την επέτρεπαν να μετέχει σε αγώνες. Στις 30 Μαρτίου 1921, 30 νέοι που ανέπτυξαν το ποδοσφαιρικό τμήμα της Λίνγκμπι ΙΦ αποφάσισαν να φύγουν και να δημιουργήσουν το δικό τους σύλλογο με την ονομασία Λίνγκμπι Μπόλντκλουμπ 1921 (Lyngby Boldklub 1921). Από το 1994 έως το 2001 που πτώχευσε, ήταν γνωστή ως Λίνγκμπι ΦΚ (Lyngby FC). Έπειτα, επέστρεψε η αρχική ονομασία της ομάδας. Τελευταία ενημέρωση: 26 Αυγούστου 2018.ΠρωταθλήματαΠρωτάθλημα Δανίας (πρώτου επιπέδου κατηγορία)Πρωταθλήτρια (2): 1983, 1992 Δεύτερη θέση (3): 1981, 1985, 1991 Τρίτη θέση (4): 1984, 1988, 1989, 2017Α΄ Κατηγορία Δανίας (δευτέρου επιπέδου κατηγορία)Πρωταθλήτρια (2): 2007, 2016 Δεύτερη θέση (2): 1979, 2010 Τρίτη θέση (2): 2006, 2015ΚύπελλαΚύπελλο ΔανίαςΚυπελλούχος (3): 1984, 1985, 1990 Φιναλίστ (2): 1970, 1980 Επίσημος ιστότοπος
Μεντιχά Σουλτάνα

Η Μεντιχά Σουλτάν (οθ. τούρκικα: مديحة سلطان) (τούρκικα: Mediha Sultan, 30 Ιουλίου 1856 - 7 Νοεμβρίου 1928) ήταν κόρη του σουλτάνου Αμπντούλ Μετζίτ Α΄, αδελφή του σουλτάνου Μωάμεθ ΣΤ΄ και ετεροθαλής αδελφή των σουλτάνων Μουράτ Ε΄, Αμπντούλ Χαμίτ Β΄ και Μωάμεθ Ε΄ της Οθωμανικής Αυτοκρατορίας.

 Η Μεντιχά γεννήθηκε στις 30 Ιουλίου 1856 στην Κωνσταντινούπολη, το ίδιο έτος που γεννήθηκε η αδελφή της, Ναϊλέ Σουλτάν και κόρη του Αμπντούλ Μετζίτ Α΄ και της Γκιουλουστού Σουλτάν. Όταν πέθανε η μητέρα της η Μεντιχά ήταν 5 ετών και δόθηκε στη Βερντιτζανάν Καντινεφέντι για να τη μεγαλώσει. Ήταν λάτρης των Ευρωπαϊκών τρόπων. Ντυνόταν όμορφα και με μεγάλη αξιοπρέπεια με φορέματα με μακριές ουρές. Ήταν μικροκαμωμένη με λευκό δέρμα και υπέροχα μαύρα μάτια, έμοιαζε πάρα πολύ με τον πατέρα της, Αμπντούλ Μετζίτ Α΄. Ο καθένας στο παλάτι αγαπούσε την Πριγκίπισσα. Όπως και η Σενιχά Σουλτάν, κι αυτή μιλούσε γελώντας, με έναν αέρα χιούμορ στη φωνή της. Όταν αυτές οι δύο αδελφές ήταν μαζί κουβεντιάζοντας με τον Μωάμεθ Ε΄, γελούσαν και προσπαθούσαν να τον διασκεδάσουν και να τον κάνουν να γελάσει. Όταν μεγάλωσε, ερωτεύτηκε τον Νετζίπ Πασά, γιο του Σεΐχη Νετζιπζάντε Σαμί Μπέη και ήθελε να τον παντρευτεί. Αλλά ο ετεροθαλής αδελφός της, Αμπντούλ Χαμίτ Β΄, δεν ήθελε να τον παντρευτεί. Τελικά η θετή μητέρα της, Βερντιτζανάν Καντινεφέντι, έδωσε την άδειά της για να τον παντρευτεί. Το 1879 παντρεύτηκε τον Νετζίπ Πασά. Είχαν ένα γιο, τον Σουλτανζάντε Σαμί Μπέη. Μετά τον θάνατο του Νετζίπ Πασά η Μεντιχά Σουλτάν παντρεύτηκε τον Φερίντ Πασά, αλλά δεν απέκτησε παιδιά από αυτόν τον γάμο. Η Μεντιχά Σουλτάν πέθανε στις 7 Νοεμβρίου του 1928 στη Νίκαια της Γαλλίας και τάφηκε στη Γαλλία. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover) The Concubine, the Princess, and the Teacher: Voices from the Ottoman Harem. University of Texas Press. 2010. ISBN 978-0-292-78335-5. Fanny Davis (1986). The Ottoman Lady: A Social History from 1718 to 1918. Greenwood Publishing Group. ISBN 978-0-313-24811-5. Ayşe Osmanoğlu (2007). Babam Sultan Abdülhamid: hatıralarım. Selis Kitaplar.
Δολάριο Σιέρα Λεόνε

Το δολάριο ήταν νόμισμα το οποίο εκδόθηκε για τη Σιέρα Λεόνε από το 1791 έως το 1805. Υποδιαιρείτο σε 100 σεντς και ήταν συνδεδεμένο με την Αγγλική λίρα με ισοτιμία 1 δολάριο = 4 σελίνια και 2 πένες. Εκδότης του δολαρίου ήταν η Εταιρεία της Σιέρα Λεόνε (αγγλ.:Sierra Leone Company).

 Το 1791 τέθηκαν στην κυκλοφορία κέρματα με τις εξής ονομαστικές αξίες: 1, 10, 20, 50 σεντς, 1 πένας 1 δολαρίουΕκτός από τα κέρματα της 1 πένας και του 1 σεντς τα οποία ήταν μπρούτζινα, όλα τα υπόλοιπα ήταν αργυρά. Στη μία τους όψη απεικόνιζαν ένα λιοντάρι και στην άλλη δύο χέρια, ένα λευκό ένα μαύρο, σε χειραψία. Κέρματα του δολαρίου της Σιέρα Λεόνε Krause, Chester L. and Clifford Mishler (1978). Standard Catalog of World Coins: 1979 Edition. Colin R. Bruce II (senior editor) (5th ed. ed.). Krause Publications. ISBN 0873410203.
Ακτίνα (γεωμετρία)

Στην κλασική γεωμετρία, η ακτίνα ενός κύκλου ή μιας σφαίρας είναι οποιοδήποτε από τα ευθύγραμμα τμήματα από το κέντρο του έως την περίμετρό του και σε πιο σύγχρονη χρήση είναι επίσης το δεξί μήκος τους. Η τυπική συντομογραφία και το όνομα της μαθηματικής μεταβλητής για την ακτίνα είναι R. Κατ' επέκταση, η διάμετρος D ορίζεται ως διπλάσια της ακτίνας: d ≐ 2 r ⇒ r = d 2 . {\displaystyle d\doteq 2r\quad \Rightarrow \quad r={\frac {d}{2}}.} Εάν ένα αντικείμενο δεν έχει κέντρο, ο όρος μπορεί να αναφέρεται στην περιφερική ακτίνα του, την ακτίνα του περιγεγραμμένου κύκλου του ή την περιγεγραμμένη σφαίρα του. Σε κάθε περίπτωση, η ακτίνα μπορεί να είναι μεγαλύτερη από το μισό της διαμέτρου, η οποία συνήθως ορίζεται ως η μέγιστη απόσταση μεταξύ δύο οποιωνδήποτε σημείων του σχήματος. Η ακτίνα ενός γεωμετρικού σχήματος είναι συνήθως η ακτίνα του μεγαλύτερου κύκλου ή σφαίρας που περιέχεται σε αυτό. Η εσωτερική ακτίνα ενός δακτυλίου, ενός σωλήνα ή άλλου κοίλου αντικειμένου είναι η ακτίνα της κοιλότητάς του. Για κανονικά πολύγωνα, η ακτίνα είναι ίδια με την περιφέρεια του. Στη θεωρία γραφημάτων, η ακτίνα ενός γραφήματος είναι η ελάχιστη σε όλες τις κορυφές u της μέγιστης απόστασης από το u σε οποιαδήποτε άλλη κορυφή του γραφήματος.Η ακτίνα του κύκλου με περίμετρο (περιφέρεια) C είναι: r = C 2 π {\displaystyle r={\frac {C}{2\pi }}}

 Για πολλά γεωμετρικά σχήματα, η ακτίνα έχει μια καλά καθορισμένη σχέση με άλλα μέτρα του σχήματος. Η ακτίνα ενός κύκλου με εμβαδόν A είναι: r = A π . {\displaystyle r={\sqrt {\frac {A}{\pi }}}.} Η ακτίνα του κύκλου που διέρχεται από τα τρία μη ευθύγραμμα σημεία P1, P2 και P3 δίνεται από το: r = | O P 1 → − O P 3 → | 2 sin ⁡ θ , {\displaystyle r={\frac {|{\vec {OP_{1}}}-{\vec {OP_{3}}}|}{2\sin \theta }},} όπου θ είναι η γωνία ∠P1P2P3. Αυτός ο τύπος χρησιμοποιεί τον νόμο των ημιτόνων. Εάν τα τρία σημεία δίνονται από τις συντεταγμένες τους (x1,y1), (x2,y2) και (x3,y3), η ακτίνα μπορεί να εκφραστεί ως r = [ ( x 2 − x 1 ) 2 + ( y 2 − y 1 ) 2 ] [ ( x 2 − x 3 ) 2 + ( y 2 − y 3 ) 2 ] [ ( x 3 − x 1 ) 2 + ( y 3 − y 1 ) 2 ] 2 | x 1 y 2 + x 2 y 3 + x 3 y 1 − x 1 y 3 − x 2 y 1 − x 3 y 2 | . {\displaystyle r={\frac {\sqrt {[(x_{2}-x_{1})^{2}+(y_{2}-y_{1})^{2}][(x_{2}-x_{3})^{2}+(y_{2}-y_{3})^{2}][(x_{3}-x_{1})^{2}+(y_{3}-y_{1})^{2}]}}{2|x_{1}y_{2}+x_{2}y_{3}+x_{3}y_{1}-x_{1}y_{3}-x_{2}y_{1}-x_{3}y_{2}|}}.} Ακτίνα φωτός Ακτίνιο
Μαρία Ισαβέλλα της Βυρτεμβέργης

H Μαρία Ισαβέλλα (γερμ. Maria Isabella von Württemberg, 30 Αυγούστου 1871 - 24 Μαΐου 1904) από τον Οίκο της Βυρτεμβέργης ήταν κόρη του Δούκα της Βυρτεμβέργης και με τον γάμο της έγινε Πριγκίπισσα της Σαξονίας.

 Η Μαρία Ισαβέλλα Φιλιππίνη Θηρεσία Ματθίλδη Ιωσηφίνα ήταν η δεύτερη κόρη του Φιλίππου της Βυρτεμβέργης και της Μαρίας Θηρεσίας των Αψβούργων-Λωρραίνης, κόρης του Αλβέρτου, Αρχιδούκα της Αυστρίας & Δούκα του Τέσσεν. Παντρεύτηκε το 1894 τον Ιωάννη Γεώργιο της Σαξονίας. Δεν απέκτησαν απογόνους. Darryl Lundy (10 May 2003). "Maria Isabella Philipine Therese Herzogin von Württemberg". ThePeerage.com. Retrieved 2009-07-26. Paul Theroff. "WÜRTTEMBERG". Paul Theroff's Royal Genealogy Site. Retrieved 2009-07-26.
Φεστιβάλ Κινηματογράφου Θεσσαλονίκης 2019

Το 60ό Φεστιβάλ Κινηματογράφου Θεσσαλονίκης διοργανώθηκε από τις 31 Οκτωβρίου έως τις 10 Νοεμβρίου 2019. Το βραβείο καλύτερης ταινίας Χρυσός Αλέξανδρος-Θόδωρος Αγγελόπουλος, το οποίο συνοδεύεται από χρηματικό, απονέμεται στην ταινία: ΘΑ 'ΡΘΕΙ Η ΦΩΤΙΑ του Όλιβερ Λάσε.

 Το βραβείο καλύτερης ταινίας Χρυσός Αλέξανδρος - Θόδωρος Αγγελόπουλος: Θα 'ρθει η φωτιά (O que arde) - Όλιβερ Λάσε Το Ειδικό βραβείο Κριτικής Επιτροπής – Αργυρός Αλέξανδρος: Πυρετός (A Febre) - Μάγια Ντα-Ρεν Το Ειδικό βραβείο Κριτικής Επιτροπής για Καλύτερη Σκηνοθεσία – Χάλκινος Αλέξανδρος: Μελίνα Λεόν - Τραγούδι χωρίς όνομα (Song without a Name) Μελίνα Λεόν Βραβείο Γυναικείας Ερμηνείας: Γκρέτα Φερνάντεθ - A Thief's Daughter Βραβείο Ανδρικής Ερμηνείας: Αμαδόρ Άριας - O que arde Ρουγκίλε Μπαρζντζιουκάιτε, κινηματογραφίστρια, θεατρική σκηνοθέτις, καλλιτέχνις Λιθουανία Τζάκι Ντέιβις, παραγωγός Ηνωμένο Βασίλειο Αριάν Λαμπέντ, ηθοποιός Γαλλία Αγγελική Παπούλια, ηθοποιός Ελλάδα Βίλαντ Σπεκ, κινηματογραφιστής, συγγραφέας, επιμελητής ταινιών Γερμανία
Άντριου Λο

Ο Άντριου Λο είναι Βρετανός οικονομολόγος και φιλανθρωπιστής. Εργάζεται ως πρόεδρος και διευθύνων σύμβουλος στην Caxton Associates, μιας εταιρείας που εδρεύει στην πλατεία Μπέρκλεϊ στο Λονδίνο.

 Ο Άντριου Λο γεννήθηκε και μεγάλωσε στο Στόκπορτ της Αγγλίας. Ο πατέρας του ήταν πολιτικός μηχανικός και η μητέρα του ήταν νοσοκόμα. Φοίτησε στο γυμνάσιο Cheadle Hulme. Αποφοίτησε από το Πανεπιστήμιο του Σέφιλντ στο Νότιο Γιόρκσαιρ, με πτυχίο στα οικονομικά το 1987. Ξεκίνησε την καριέρα του στον τομέα των οικονομικών στην εταιρία County NatWest, τώρα γνωστό ως NatWest. Στη συνέχεια εργάστηκε ως έμπορος στην Τράπεζα Χημείας. Το 1996 προσχώρησε στην Goldman Sachs όπου έγινε διευθύνων σύμβουλος. Το 2003 ξεκίνησε να εργάζεται στην Caxton Associates στο Λονδίνο. Το 2008 έγινε επικεφαλής της Επενδυτικής Υπηρεσίας. Από το 2012 υπηρετεί στην ίδια εταιρεία ως πρόεδρος και διευθύνων σύμβουλος. Από τον Μάιο του 2010 έως τον Ιανουάριο του 2015 δώρισε 947,911 λίρες στο Συντηρητικό Κόμμα και έγινε ο 11ος μεγαλύτερος δωρητής του εν λόγω κόμματος εκείνη την περίοδο. Συνδιευθύνει το Οικογενειακό Φιλανθρωπικό Ίδρυμα Νόμου μαζί με την σύζυγό του. Το ζευγάρι υποστηρίζει πολλούς μη κερδοσκοπικούς οργανισμούς, συμπεριλαμβανομένου του Exchange Policy με έδρα του Ουέστμινστερ. Το 2014 δώρισαν 1 εκατομμύριο λίρες στην εταιρεία The Lowry στο Σάλφορντ, της οποίας οι χώροι μέσα στην πινακοθήκη μετονομάστηκαν σε The Andrew και Zoë Law Galleries. Ο Λο είναι ο πρόεδρος του διοικητικού συμβουλίου των κύριων ομιλητών για τα σχολεία, το οποίο καλεί τους δημόσιους ομιλητές να στηρίζουν τα σχολεία στο Ηνωμένο Βασίλειο. Ανήκει επίσης στο διοικητικό συμβούλιο της Κοινωνικής Οικονομίας. Επιπλέον είναι διευθυντής του ιδρύματος Hotcourses, που βοηθά τους ευάλωτους μαθητές στην Κένυα. Σε ένα άρθρο του στην The Huffington Post το 2014 κάλεσε τους διευθυντές των ιδιωτικών εταιρειών να γίνουν πιο φιλάνθρωποι. Είναι παντρεμένος με την Ζόει Λο, μια καλλιτέχνη μεικ-απ που εργάστηκε για την Βρετανίδα τραγουδίστρια Dido. Είναι εκατομμυριούχος και υποστηρικτής της Μάντσεστερ Σίτι. Κατέχει τον "Manchester City vs Sheffield United", έναν πίνακα του Λ. Σ. Λόουρι του 1938.
Λουδοβίκος Φερδινάνδος της Πρωσίας (1944-1977)

Ο Λουδοβίκος-Φερδινάνδος, γερμ. Ludwig-Ferdinand (25 Αυγούστου 1944 - 11 Ιουλίου 1977) από τον Οίκο των Χοεντσόλερν ήταν πρίγκιπας της Πρωσίας, διάδοχος του τιτουλάριου αυτοκράτορα της Γερμανίας.

 Ήταν ο τρίτος γιος του Λουδοβίκου-Φερδινάνδου τιτουλάριου αυτοκράτορα της Γερμανίας και της Κίρας των Σ.Χ.Γκόττορπ, κόρης του Κυρίλλου Βλαδιμήροβιτς μεγάλου δούκα της Ρωσίας. Το 1977 απεβίωσε στη Βρέμη σε ηλικία 33 ετών και τάφηκε στο Φίσερχουντε του Όττερσμπερκ. Νυμφεύτηκε το 1975 τη Ντονάτα κόμισσα του Κάστελ-Ρύντενχαουζεν, κόρη του Ζήγκφρηντ 4ου πρίγκιπα του Κάστελ-Ρύντενχαουεν και είχε τέκνα: Γεώργιος-Φρεδερίκος γενν. 1976, πρίγκιπας της Πρωσίας. Κορνηλία-Καικιλία γενν. 1978. Patrick W. Montague-Smith (1980). Debrett's peerage and baronetage: with Her Majesty's Royal Warrant Holders 1980: comprises information concerning the Royal Family, the peerage, Privy Counsellors, Scottish Lords of Session, baronets, and chiefs of names and clans in Scotland. Debrett's Peerage. p. P-6. ISBN 0-905649-20-6.
Eurocup Ανδρών 2013-2014

Το Eurocup Ανδρών 2013-2014 είναι η 12η σεζόν διεξαγωγής αυτής της διοργάνωσης η οποία είναι η δεύτερη σε δυναμηκότητα μετά την Ευρωλίγκα. Ο πρωταθλητής της διοργάνωσης κερδίζει μία θέση στην Ευρωλίγκα της επόμενης σεζόν. Η Ελλάδα εκπροσωπείται από τον ΠΑΟΚ και τον Πανιώνιο.

 Η κλήρωση του Eurocup 2013-14 έγινε στις 5 Οκτωβρίου 2013. Οι κληρώσεις καθόρισαν τους αγώνες της κανονικής περιόδου. Οι ομάδες χωρίστηκαν σε έξι γκρουπ δυναμικότητας των τεσσάρων ομάδων και σε 2 ομάδες (ανατολικές και δυτικές) με βάση την κατάταξή τους στη βαθμολογία των συλλόγων, που βασίζεται στις επιδόσεις των ομάδων στις ευρωπαϊκές διοργανώσεις σε διάστημα τριών περιόδων. Α' Όμιλος Β' Όμιλος Γ' Όμιλος Δ' Όμιλος Ε' Όμιλος ΣΤ' Όμιλος Ζ' Όμιλος Η' Όμιλος Η φάση των 32 θα διεξαχθεί από τις 7 Ιανουαρίου 2014 εώς τις 19 Φεβρουαρίου 2014. Τα κριτήρια ισοβαθμίας είναι: Τα μεταξύ τους ματς Η μεταξύ τους διαφορά πόντων Η διαφορά πόντων στην φάση των 32 Οι πόντοι που σκόραραν στην φάση των 32 24 Ομάδες που προκρίθηκαν από την πρώτη φάση ομίλων του Eurocup. 8 ομάδες που αποκλείστηκαν από την Euroleague 2013-2014. Θ' Όμιλος Ι' Όμιλος Κ' Όμιλος Λ' Όμιλος Μ' Όμιλος Ν' Όμιλος Ξ' Όμιλος Ο' Όμιλος Στη φάση νοκ-άουτ οι ομάδες παίζουν μία φορά στην έδρα τους και μία στην αντίπαλη έδρα. Η ομάδα που κάνει 2 νίκες ή νικάει με μεγαλύτερη διαφορά από την αντίπαλη προκρίνεται στον επόμενο γύρο. Επομένως το σκορ σε έναν αγώνα μπορεί να είναι ισόπαλο. Η ομάδα που τερμάτισε στην υψηλότερη θέση στη φάση των 32 παίζει τον δεύτερο αγώνα στην έδρα της. Αν και οι δύο ομάδες τερμάτισαν στην ίδια θέση στη φάση των 32, η ομάδα με τις περισσότερες νίκες στη φάση 32 παίζει τον δεύτερο αγώνα στην έδρα της. Σε περίπτωση που οι δύο ομάδες τερμάτισαν στην ίδια θέση και έχουν τον ίδιο αριθμό νικών στη φάση των 32, η ομάδα με την μεγαλύτερη υπερ της διαφορά πόντων στη φάση των 32 παίζει τον δεύτερο αγώνα στην έδρα της. Ευρωλίγκα ανδρών 2013-2014
Θέμπα Ν. Μασούκου

Ο Θέμπα Ν. Μασούκου (Themba Nhlanganiso Masuku, γεννήθηκε στις 7 Ιουλίου 1950) είναι πολιτικός από το Εσουατίνι, αναπληρωτής πρωθυπουργός από το 2018 και υπηρεσιακός πρωθυπουργός από τις 13 Δεκεμβρίου 2020. Υπηρέτησε ξανά ως αναπληρωτής πρωθυπουργός από το 2008 έως το 2013.

 Ο Μασούκου γεννήθηκε στις 7 Ιουλίου 1950. Απέκτησε μεταπτυχιακό τίτλο ειδίκευσης από το Πανεπιστήμιο του Μισούρι. Στη δεκαετία του '90 υπηρέτησε σε διάφορες θέσεις στην κυβέρνηση της τότε Σουαζιλάνδης, μεταξύ των οποίων και ως υπουργός Γεωργίας και Συνεταιρισμών, υπουργός Οικονομικού Προγραμματισμού και Ανάπτυξη και υπουργός Οικονομικών από το 1996 έως το 1998. Εν συνεχεία εργάστηκε στον Οργανισμό Τροφίμων και Γεωργίας των Ηνωμένων Εθνών, ως διευθυντής των γραφείων συνδέσμου στη Γενεύη και αργότερα στη Νέα Υόρκη. Διορίστηκε αναπληρωτής πρωθυπουργός το 2008 από τον βασιλιά Μσουάτι Γ΄ και υπηρέτησε στη θέση έως το 2013, οπότε έγινε περιφερειακός διοικητής της περιφέρειας Σισελουένι. Ο Μασούκου επέστρεψε στη θέση του αναπληρωτή πρωθυπουργού τον Νοέμβριο του 2018, όταν ανακοίνωσε τη σύνθεση της κυβέρνησής του ο Αμπρόουζ Μαντβούλο Ντλαμίνι.Μετά τον θάνατο του Μαντβούλο Ντλαμίνι στις 13 Δεκεμβρίου 2020, ανέλαβε υπηρεσιακός πρωθυπουργός ο Μασούκου.
Πλατεία Αγίας Σοφίας

Η Πλατεία Αγίας Σοφίας βρίσκεται στο κέντρο της Θεσσαλονίκης. Πήρε το όνομά της από τον ομώνυμο παλαιοβυζαντινό ναό. Βρίσκεται στη διασταύρωση των οδών Αγίας Σοφίας και Ερμού και συναντιέται με τις οδούς Μακένζι Κινγκ και Καθηγητού Αντωνίου Κεραμοπούλου. Στις 17-18 Ιουνίου 1913, στον χώρο του παλαιού τεμένους της Αγίας Σοφίας, έλαβε χώρα η Μάχη της Θεσσαλονίκης, με την οποία εκκαθαρίστηκε η πόλη από την Βουλγαρική φρουρά.

 Εκτός από τον Ι.Ν. Αγίας Σοφίας, ιδιαίτερης ομορφιάς είναι το λεγόμενο "Κόκκινο Σπίτι" ή Μέγαρο Λόγγου στα ΝΔ της Πλατείας. Στη ΒΑ πλευρά της πλατείας βρίσκεται το κτήριο της Φιλόπτωχου Αδελφότητας Ανδρών Θεσσαλονίκης (ΦΑΑΘ), ενώ στην ΝΑ το κτήριο Νεδέλκου, έργο του αρχιτέκτονα Ξενοφώντα Παιονίδη, έτος κατασκευής 1924. Στην Πλατεία Αγίας Σοφίας βρίσκεται ο ιστορικός ανδριάντας του Χρυσοστόμου Σμύρνης, έργο του Μικρασιάτη γλύπτη Θανάση Απάρτη (1960). Στην πλατεία κατασκευάζεται ήδη ο σταθμός του μετρό "Αγίας Σοφίας". Λεωφορειακές γραμμές του ΟΑΣΘ που διέρχονται από την πλατεία είναι η 15 (Σαράντα Εκκλησίες - Ιστορικό Κέντρο), η 16 (Ευαγγελίστρια - Ιστορικό Κέντρο), η 24 (Πλατεία Ελευθερίας - Χίλια Δέντρα) και η Πολιτιστική Διαδρομή 50.
FIBA Americas

Η FIBA Americas (ισπανικά: Confederación Panamericana de Baloncesto, γαλλικά: FIBA Amériques) είναι μια επιτροπή εντός της Διεθνούς Ομοσπονδίας Καλαθοσφαίρισης (FIBA). Αποτελεί μια από τις πέντε ηπειρωτικές ζώνες της FIBA. Η FIBA Americas είναι υπεύθυνη για την οργάνωση και τη διακυβέρνηση των μεγάλων διεθνών διοργανώσεων στην Αμερική. Απαρτίζεται από 44 εθνικές ομοσπονδίες και έχει την έδρα της στο Σαν Χουάν του Πουέρτο Ρίκο.

 Βόρεια Αμερική Ηνωμένες Πολιτείες ΚαναδάςΚεντρική Αμερική και Καραϊβική (CONCECABA) Καραϊβική (CBC) Άγιος Βικέντιος και Γρεναδίνες Άγιος Χριστόφορος και Νέβις Αϊτή Αμερικανικές Παρθένοι Νήσοι Βρετανικές Παρθένοι Νήσοι Αντίγκουα και Μπαρμπούντα Αρούμπα Βερμούδες Γρενάδα Δομινίκα Κέιμαν Νήσοι Μοντσεράτ Μπαρμπάντος Μπαχάμες Νήσοι Τερκς και Κέικος Πουέρτο Ρίκο Σουρινάμ Τζαμάικα Τρινιντάντ και ΤομπάγκοΚεντρική Αμερική (COCABA) Γουατεμάλα Ελ Σαλβαδόρ Κόστα Ρίκα Μπελίζ Νικαράγουα Ονδούρα ΠαναμάςΝότια Αμερική (CONSUBASQUET) Αργεντινή Βενεζουέλα Βολιβία Βραζιλία Ισημερινός Κολομβία Ουρουγουάη Παραγουάη Περού Χιλή Αμερικανικό Πρωτάθλημα Καλαθοσφαίρισης Αμερικανικό Πρωτάθλημα Καλαθοσφαίρισης Γυναικών Αμερικανικό Πρωτάθλημα Καλαθοσφαίρισης κάτω των 20 ετών (δεν διεξάγεται πλέον) Αμερικανικό Πρωτάθλημα Καλαθοσφαίρισης Γυναικών κάτω των 20 ετών (δεν διεξάγεται πλέον) Αμερικανικό Πρωτάθλημα Καλαθοσφαίρισης κάτω των 18 ετών Αμερικανικό Πρωτάθλημα Καλαθοσφαίρισης Γυναικών κάτω των 18 ετών Αμερικανικό Πρωτάθλημα Καλαθοσφαίρισης κάτω των 16 ετών Αμερικανικό Πρωτάθλημα Καλαθοσφαίρισης Γυναικών κάτω των 16 ετών Κύπελλο Πρωταθλητριών Καλαθοσφαίρισης Αμερικής Κύπελλο Πρωταθλητριών Καλαθοσφαίρισης Αμερικής Γυναικών Επίσημος ιστότοπος
Νιλς Κλαπβάικ

Ο Νιλς Κλαπβάικ (Niels Klapwijk, γεννημένος στις 19 Σεπτεμβρίου 1985) είναι Ολλανδός διεθνής επαγγελματίας πετοσφαιριστής. Έχει ύψος 2,00 μ. και αγωνίζεται στη θέση του διαγωνίου.

 Η επαγγελματική σταδιοδρομία του Νιλς Κλαπβάικ ξεκινά τη σεζόν 2007-08 στην HVA στο Άμστερνταμ. Την επόμενη σεζόν μετακόμισε στο Ρότερνταμ για λογαριασμό της ZVH Νεσελάντε, όπου έπαιξε για δύο χρόνια (2008-10), κερδίζοντας το πρωτάθλημα και το Ολλανδικό Σούπερ Καπ. Στην αγωνιστική περίοδο 2010-11 φόρεσε τη φανέλα της Νόλικο Μαασέικ, κατακτώντας το πρωτάθλημα Βελγίου, και μετέπειτα αγωνίστηκε στην Ιταλία για την Καλίπο Σπορ (2011-13) και την Πόρτο Ρόμπουρ Κόστα (2013-14). Στη σεζόν 2014-15, μετακόμισε στην Τουρκία, όπου παρέμεινε για δύο χρόνια στην Μπεσίκτας (2014-16), το 2016 αγωνίστηκε στον Λίβανο για λογαριασμό της Μπαουκρί και επιστρέφει στο πρωτάθλημα της Τουρκίας για την Ινεγκιόλ (2016-17) και για την Αφιόν (2018). Τον Ιανουάριο του 2019 υπέγραψε στην ομάδα του Π.Α.Ο.Κ. και το ελληνικό πρωτάθλημα. Με την εθνική ομάδα της Ολλανδίας έχει κατακτήσει την τρίτη θέση στο Memorial Hubert Wagner (2013). 1 Πρωτάθλημα Ολλανδίας: 2009 1 Σούπερ Καπ Ολλανδίας: 2009 1 Πρωτάθλημα Βελγίου: 2011 1 Κύπελλο Ελλάδας: 2019 Ο Νιλς Κλαπβάικ ήταν διεθνής με την εθνική ομάδα της Ολλανδίας την περίοδο 2006-2015, με την οποία πραγματοποίησε εκατό δεκαεπτά (117) συμμετοχές. Νιλς Κλαπβάικ Στον ΠΑΟΚ ο Κλαπβάικ Νιλς Κλαπβάικ FIVB προφίλ